CELEX: 62013FN0097
Language: fi
Date: 2013-12-20 00:00:00
Title: Asia F-97/13: Kanne 20.12.2013 — ZZ v. Euroopan unionin perusoikeusvirasto

22.3.2014   
            
            
               FI
            
            
               Euroopan unionin virallinen lehti
            
            
               C 85/26
            
         Kanne 20.12.2013 — ZZ v. Euroopan unionin perusoikeusvirasto
   (Asia F-97/13)
   2014/C 85/44
   Oikeudenkäyntikieli: englanti
   
      Asianosaiset
   
   
      Kantaja: ZZ (edustajat: asianajajat L. Laure ja M. Vandenbussche)
   
      Vastaaja: Euroopan unionin perusoikeusvirasto
   
      Oikeusriidan kohde ja kuvaus
   
   Vaatimus kumota päätös toisen hakijan nimittämisestä Senior Programme Managerin virkaan ja implisiittinen päätös kantajan jättämisestä nimittämättä viranhakuilmoituksessa mainittuun toiseen Senior Programme Managerin virkaan.
   
      Vaatimukset
   
   
               —
            
            
               Johtajan 5.2.2013 tekemä päätös, jolla kantajalle ilmoitettiin, että Euroopan unionin perusoikeusviraston johtaja oli nimittänyt toisen hakijan Senior Programme Managerin — yhteiskuntatieteellinen tutkimus (AD8) virkaan ja tämän seurauksena jättänyt kantajan nimittämättä kyseiseen virkaan, on kumottava
            
         
               —
            
            
               päiväämätön implisiittinen päätös jättää kantaja nimittämättä toiseen viranhakuilmoituksessa mainittuun Senior Programme Managerin virkaan on kumottava
            
         
               —
            
            
               kaikki kyseisten lainvastaisten päätösten perusteella tehdyt muut päätökset on kumottava
            
         
               —
            
            
               11.7.2013 tehty päätös on kumottava siltä osin kuin sillä hylättiin kantajan oikaisuvaatimus ja kieltäydyttiin sellaisen hallinnollisen tutkinnan aloittamisesta, jonka olisi suorittanut kiistatta puolueeton objektiivinen tutkija tosiseikkojen selvittämiseksi
            
         
               —
            
            
               kantajan kärsimä aineellinen vahinko, jonka määräksi arvioidaan 550 651 euroa, on korvattava
            
         
               —
            
            
               kantajan kärsimä aineeton vahinko, jonka määräksi arvioidaan 70 000 euroa, on korvattava
            
         
               —
            
            
               vastaaja on velvoitettava korvaamaan oikeudenkäyntikulut.